Consiliul Fiscal: 'Procesul de consolidare fiscal-bugetară este stringent și inevitabil'
Escaladarea deficitului bugetar indică probleme structurale, care pot fi remediate doar prin reforme fiscale urgente care să ducă la consolidarea bugetară afirmă Consiliul Fiscal în raportul pe anul 2023, publicat ieri, document prin care trage un nou semnal de alarmă cu privire la deteriorarea gravă a situației fiscal-bugetare a țării noastre.